So bietjie oor Adriaan: Hy het groot geword in Harrismith in die Vrystaat. Sy hele gesin is in die onderwys; van sy ma tot sy twee ouer susters. Sy pa werk vir ń organisasie genaamd EWET wat jong entrepreneurs oplei.
Hy is baie lief vir sy vakke, Wiskunde en Fisiese Wetenskappe en sien uit om dit aan die studente van Lady Grey Kunste-Akademie oor te dra in 2020 – sy eerste jaar van skoolgee.
In sy vrye tyd ry hy graag bergfiets en stap in die berge. Hy is ook mal oor bord- en kaartspeletjies.
Hy is baie opgewonde vir die jaar wat voorlê en hy sien uit om die mense en die dorp beter te leer ken.